recursal/SuperWikiNEXT-32B huggingface dataset:
**ועד מתיישבי השומרון** הוא עמותה שהוקמה ב-2008. מטרותיה, כפי שנרשמו במסמך ההתאגדות שלה: "לפעול לשמירה, פיתוח ושגשוג ההתיישבות היהודית ביהודה ושומרון. לחנך ולהסביר ביחס לחשיבות ההתיישבות היהודית ביהודה ושומרון ללא אזור מוגדר. לפעול להחלת הריבונות הישראלית ביהודה ושומרון. לחנך, להסביר ולפעול לחיבור וקירוב בין חלקים שונים בציבור היהודי הישראלי."

יו"ר העמותה הראשון היה בני קצובר, ועם מקימיה נמנו גם גרשון מסיקה ויוסי דגן. לאחר קצובר שימש צחי דיקשטיין כיו"ר העמותה.

בבחירות לכנסת ה-19 בשנת 2013 ובבחירות לכנסת העשרים בשנת 2015 הפעיל הוועד רשת חברי ועדת קלפי, המשמשים כנציגים של מפלגות הימין, בקלפיות במגזר הערבי, במטרה למנוע זיופים.

לאחר מבצע "צוק איתן", פנה אורן חזן לנציג "שוברים שתיקה" בשם בדוי, התחזה ללוחם מחיל התותחנים שהשתתף במבצע, ומסר עדויות שקריות על פעולות צבאיות בלתי מוסריות. לדברי חזן, הונאה זו הייתה חלק ממבצע מתוכנן יחד עם ועד מתיישבי השומרון כנגד "שוברים שתיקה". "שוברים שתיקה" שבדק את עדותו של חזן מצא שאינה אמינה, והיא לא פורסמה מעולם.

בפברואר 2015 פרסם ועד מתיישבי השומרון סרטון שיצר אסוציאציה בין ארגוני שמאל בישראל, בהם שלום עכשיו, בצלם ושוברים שתיקה, ובין קאפואים, המנסים לשתף פעולה עם מוסדות אירופאים, המוצגים כנאצים. הסרטון עורר התנגדויות משני צדדי הקשת הפוליטית.

מחזור העמותה בשנת 2017 היה 822,004 ש"ח.
בשנת הקמתה קיבלה העמותה 580,000 ש"ח מהמועצה האזורית שומרון והעברות כאלה נמשכו גם בשנים הבאות. בשנת 2013 הייתה ההעברה בסך 1.2 מיליון ש"ח.

קישורים חיצוניים
----------------

* ועד מתיישבי השומרון, ברשת החברתית פייסבוק
* ועד מתיישבי השומרון, ברשת החברתית פייסבוק
* ועד מתיישבי השומרון, באתר "גיידסטאר ישראל"

הערות שוליים
------------

1. ↑  ועד מתיישבי השומרון, באתר "גיידסטאר ישראל"
2. 1 2  בכל מחיר: כך מימנו כספי ציבור פעולות "תג מחיר", באתר "מולד - המרכז להתחדשות הדמוקרטיה"
3. ↑  עדו בן פורת, ועד מתיישבי שומרון: א-סנע בחוץ - בזכותנו, באתר ערוץ 7, 24 בינואר 2013  
שי גל, ‏תיעוד: המבצע לחשיפת זיופי קולות, באתר ‏מאקו‏
4. ↑  נועם אמיר, ‏אורן חזן שיקר ל"שוברים שתיקה": "כדי להפיל אותם בפח", באתר מעריב אונליין, 31 במרץ 2015
5. ↑  עדו בן פורת, ח"כ אורן חזן נלחם ב"שוברים שתיקה", באתר ערוץ 7, 1 באפריל 2015
6. ↑   מועצה אזורית שומרון - היהודי הנצחי? The Eternal Jew, סרטון באתר יוטיוב
7. ↑   ערוץ הכנסת - הסרטון האנטישמי של ועד מתיישבי השומרון, 15.2.15, סרטון באתר יוטיוב  
שבתי בנדט‏, סרטון ה"הר שטירמר": בשמאל מגנים, בימין מתנערים, באתר וואלה!‏, 15 בפברואר 2015  
פרקליטות המדינה: ועד מתיישבי השומרון לא הסית, באתר ערוץ 7, 28 ביוני 2016
8. ↑  ועד מתיישבי השומרון - דוח כספי ל-31 בדצמבר 2017, באתר גיידסטאר
9. ↑  מיקי לוי, ‏פוליטי על חשבון הבית - מי שילם על סרטון "היהודי הנצחי"?, באתר גלובס, 19 בפברואר 2015
מחנה קיץ ביער הזורע, שבט צהלה, 2002
**בנייה מחנאית** היא סוג של פעילות מחנאית המקובלת בתנועות הנוער.

הבנייה המחנאית מורכבת ברובה משימוש בסנאדות (ענפים חזקים, ארוכים וישרים) המחוברות זו לזו בעזרת חבלים, בכפיתות ובקשירות, אשר מקובעים לקרקע בעזרת בזנ"ט. המבנים קלים לבנייה ולפירוק, ובדרך כלל ארעיים.

בתנועות הנוער משמש תהליך הבנייה המחנאית כביטוי ליצירה עצמית, כאתגר עבור החניכים וכפעילות מגבשת ומהנה. על פי רוב מקימים החניכים את ה"מחנה" שלהם, ומציידים אותו במגוון מתקנים שימושיים כגון מתקן לתיקים, שער, מגדל שמירה, ספסלים, שולחנות אוכל, סככות צל וכו'.
ניתן גם לבנות בבנייה מחנאית דגמים שונים, מתקני ספורט שונים ואף רפסודות.

בתנועת הצופים בהמכבי הצעיר ובהאיחוד החקלאי ,חניכי ט'-יב' מגיעים אל מחנה הקיץ שלושה ימים לפני שאר החניכים, על מנת לבנות מבנים שימושיים גדולים ומבני ראווה כמו חדר אוכל, מחסן, חדר נושא ושער המחנה, שמטרתם לשפר את איכות החיים במחנה ואת מראהו. בחלק ממחנות הקיץ של הצופים אף מתקיימת תחרות בין השבטים על איכות הבנייה.

אופן הבניה המקובל מחלק את המבנה המחנאי המורכב ל"קלפים" (פיאות). את הקלפים בונים בנפרד על הקרקע ולאחר מכן מרימים את הקלפים ומחברים ביניהם. כך למעשה מירב הבניה מתרחשת על הקרקע.

המהנדל
------

המהנדל (הלחם בסיסים של "מהנדס" ו"מנהל") הוא דגם חינוכי שפותח ב"נוער העובד והלומד", למדריך הבנייה המחנאית במחנה. המהנדל מתכנן ומשרטט ביחד עם החניכים את המבנים שיכיל המחנה מראש. בונה בעזרת שיפודי-עץ ודבק חם דגם של המבנה המחנאי אותו מתכוונים לבנות מסנדות, מתכנן את ה"קלפים", ומחלק את החניכים לפי רמת הבניה שלהם לתפקידים השונים במהלך הבניה עצמה כך שיוכלו לסייע זה לזה. התפקיד המקביל לתפקיד זה בצופים הוא יו"ר מבנה ובתנועת הנוער של האיחוד החקלאי נקרא אחראי מבנה (א. מבנה בקיצור).

גלריה
-----

* דגם בבניה מחנאית של חולצת תנועה של הנוער העובד והלומדדגם בבניה מחנאית של חולצת תנועה של הנוער העובד והלומד
* חניכים בונים מגדל עם סככה וסולם (יער כפר החורש קיץ 2009)חניכים בונים מגדל עם סככה וסולם (יער כפר החורש קיץ 2009)
* מגדל במחנה הנוער העובד ביער בן שמן, 1928)מגדל במחנה הנוער העובד ביער בן שמן, 1928)
* בניה מחנאית של רפסודותבניה מחנאית של רפסודות

קישורים חיצוניים
----------------

ויקישיתוף מדיה וקבצים בנושא **בנייה מחנאית** בוויקישיתוף
* סרטוני הדרכה לבנייה מחנאית מטעם תנועת הצופים העבריים בישראל
* סרטונים המראים מבנים מחנאיים(הקישור אינו פעיל) באתר הנוער העובד והלומד

הערות שוליים
------------

1. ↑  נכונים תמיד: תנועת הצופים יצאה למחנות הקיץ המסורתיים, באתר ynet, 26 ביולי 2016
**חומצה פחמתית** (Carbonic acid) היא תרכובת שנוסחתה H2CO3 נוצרת בהמסת פחמן דו-חמצני במים.

כאמור, חומצה פחמתית מתקבלת בתגובה של CO2 עם מים  
 {\displaystyle H\_{2}O+CO\_{2}\Leftrightarrow H\_{2}CO\_{3}}   

קבוע שיווי המשקל של התגובה (K=1.7\*10-3 (0.0017 כלומר רוב ה-CO2 המומס אינו מגיב ליצירת החומצה.

חומצה פחמתית היא חומצה דו-פרוטית (מכילה שני אטומי מימן שיכולים להיכנס לתמיסה). לכן, יש לה גם שני קבועי חומצה:

1. H\_{2}CO\_{3}\Leftrightarrow H^{+}+HCO\_{3}^{-}
2. HCO\_{3}^{-}\Leftrightarrow H^{+}+CO\_{3}^{{-2}}

קבוע שיווי המשקל של תגובה 1 : Ka1=2.5\*10-4 ; pKa1=3.6
קבוע שיווי המשקל של תגובה 2 : Ka2=5.6\*10-11 ; pKa2=10.25

קבוע הפירוק של תגובה 1 גבוה למדי כלומר H2CO3 היא חומצה חזקה יותר מחומצה אצטית או חומצה פורמית אבל כיוון שחומצה פחמתית מתפרקת ל CO2 ומים הרי שניתן לרשום את נוסחת שיווי המשקל כך:  

3. {\displaystyle CO\_{2}+H\_{2}O\Leftrightarrow H^{+}+HCO\_{3}^{-}}   
  

קבוע שיווי המשקל Ka = 4.30×10−7; pKa = 6.36 (מכפלת Ka1 וקבוע ריאקצית ההמסה).
זהו, למעשה, קבוע החומצה של CO2 במים.

חומצה פחמתית בדם
----------------

פחמן דו-חמצני הנפלט מהתאים הופך בדם לחומצה פחמתית שמאבדת פרוטון ומתקבל יון הביקרבונט
-HCO3. כדי להיפטר מ CO2 הביקרבונט נכנס לכדורית דם אדומה, מקבל פרוטון והופך לחומצה פחמתית שמתפרקת למים וCO2 גזי שיוצא מהנימים לריאות. שיווי המשקל בין ביקרבונט לחומצה פחמתית חשוב בוויסות מאזן חומצה ובסיס של הדם ושאר נוזלי הגוף. כמעט לכל אורגניזם יש אנזים קרבוניק אנהידרז המאיץ את תגובות המעבר מפחמן דו-חמצני לביקרבונט פי קרוב למיליארד.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חמצה פחמתית** |
| ויקישיתוף תמונות ומדיה בוויקישיתוף: **חומצה פחמתית** |

* חומצה פחמתית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539190605171
* GND: 4192064-8
* LCCN: sh89006832

 |
**וילי וייז** (באנגלית: **Willie Wise**; נולד ב-3 במרץ 1947) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1969–1977. לאורך 13 עונותיו ב-ABA נבחר 3 פעמים להשתתף במשחק האולסטאר, זכה באליפות אחת כשחקן יוטה סטארס, ורשם ממוצעים כוללים של 19.2 נקודות, 9.1 ריבאונדים ו-3.1 אסיסטים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA.

קריירת מכללות
-------------

וייז נולד וגדל בסן פרנסיסקו שבקליפורניה, ובין השנים 1967–1969 למד באוניברסיטת דרייק אשר בדה מוין, איווה. בעונתו השנייה בקבוצת הכדורסל של האוניברסיטה, 1968/1969, הוביל אותה להעפלתה הראשונה אי פעם לשלב פיינל פור טורניר אליפות המכללות, עם ממוצעים של 14.6 נקודות ו-11.4 ריבאונדים למשחק. במשחק חצי הגמר הפסידה דרייק בתוצאה 82–85 מול UCLA, בה שיחקו כרים עבדול-ג'באר, קרטיס רואו וסידני ויקס.

קריירת משחק מקצועית
-------------------

בדראפט ה-NBA‏ 1969 נבחר וייז על ידי קבוצת סן פרנסיסקו ווריורס בבחירה ה-64, אולם בחר לשחק עבור לוס אנג'לס סטארס מליגת ה-ABA. בעונת 1970/1971 הוביל את הסטארס לזכייתם היחידה באליפות ה-NBA, תחת המאמן ביל שרמן, ולצדם של השחקנים זלמו בייטי, רון בון וגלן קומבס. לאורך סדרת הגמר, בה גברה קבוצתו על קנטקי קולונלס בתוצאה 4–3, העמיד וייז ממוצעים מרשימים של 25.3 נקודות, 16.4 ריבאונדים ו-4.4 אסיסטים למשחק. ב-3 עונותיו הבאות עם הסטארס תרם 22.5 נקודות, 8.8 ריבאונדים ו-3.5 אסיסטים בממוצע למשחק, ובשלושתן נבחר להשתתף במשחק האולסטאר של ה-ABA. ב-23 בפברואר 1972 קלע שיא קריירה של 50 נקודות בניצחון קבוצתו מול הקולונלס. בעונת 1973/1974 הוליך את קבוצתו בשנית לגמר הליגה, יחד עם ג'ימי ג'ונס, אולם הפעם היא הפסידה מול ניו יורק נטס, בתוצאה 1–4.

בין השנים 1974–1976 שיחק עבור וירג'יניה סקוויירס, וקלע במדיה 15.5 נקודות בממוצע למשחק. את שתי העונות סיימו הסקוויירס עם מאזן הניצחונות הנמוך ביותר ב-ABA.

בקיץ 1976, בו אוחדה ליגת ה-ABA עם ליגת ה-NBA, חתם וייז על חוזה בדנוור נאגטס. בעונתו היחידה בקבוצה קלע 8.2 נקודות בממוצע למשחק, כשחקן ספסל. במאי 1977 הועבר עם פול סיילאס ומרווין ובסטר בטרייד לסיאטל סופרסוניקס, תמורת טום בורלסון, בוב וילקרסון ובחירת דראפט עתידית. לאחר שני משחקים בלבד בסיאטל שוחרר וייז מהקבוצה, ופרש ממשחק.

קישורים חיצוניים
----------------

ויקישיתוף מדיה וקבצים בנושא **וילי וייז** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של וייז ב-ABA וב-NBA, באתר basketball-reference.com
2. ↑  הסטטיסטיקות של וייז בליגת המכללות, באתר sports-reference.com
3. ↑  סטטיסטיקות משחק חצי הגמר בין דרייק ל-UCLA, באתר sports-reference.com
4. ↑  רשימת הנבחרים בדראפט 1969, באתר basketball-reference.com
5. ↑  סטטיסטיקות סדרת גמר 1971, באתר basketball-reference.com
6. ↑  סטטיסטיקות המשחק בין יוטה לקנטקי, באתר basketball-reference.com
7. ↑  דנוור וסיאטל מחליפות ביניהן שישה שחקנים, באתר הניו יורק טיימס, 26 במאי 1977
**אדוארד לי "אדי" האוס השני** (באנגלית: **Edward Lee "Eddie" House II**; נולד ב-14 במאי 1978 בברקלי, קליפורניה) הוא כדורסלן עבר אמריקאי ששיחק בעמדות הקלע והרכז. גובהו 1.85 מטר.

האוס שיחק באוניברסיטת המדינה של אריזונה בשנים 1996-2000 והצליח בה רבות, תוך שהוא מסיים אותה כמלך הסלים של המכללה בכל הזמנים. הוא קבע שיאי מכללה רבים, בהם ממוצע נקודות לעונה אחת של 23 למשחק בעונת 1999/2000 וקליעת נקודות של 61 במשחק אחד בניצחונה של אריזונה 111 - 108 לאחר שתי הארכות נגד אוניברסיטת קליפורניה.

למרות הצלחתו הרבה במכללות נבחר האוס רק במקום ה-37 בדראפט 2000 והוחתם במיאמי היט, אך לא הרבה לקבל דקות משחק ובכ-16.6 דקות משחק בממוצע בשלוש עונותיו בקבוצה קלע 7 נקודות בממוצע למשחק. בעונת 2003/2004 עבר ללוס אנג'לס קליפרס, אך גם במדיה מיעט לשחק ולאחר עונה אחת עבר לשארלוט בובקאטס, אך כבר לאחר 13 משחקים בהם קלע 11.1 נקודות בממוצע למשחק שוחרר מהקבוצה. ב-18 בדצמבר 2004 הוחתם על ידי מילווקי באקס אך כבר כשלושה שבועות לאחר מכן שוחרר שוב ויומיים לאחר מכן חתם בסקרמנטו קינגס עימה סיים את העונה.

ב-12 בספטמבר 2005 הוחתם האוס בפיניקס סאנס, ולראשונה בקריירה היה לשחקן משמעותי בקבוצה. הוא שותף ב-81 מ-82 משחקיה של פיניקס בעונה הסדירה ובכל משחקיה בפלייאוף ואף הגיע עימה עד לגמר המערב בו הפסידה לדאלאס מאבריקס. באוגוסט 2006 נקנה על ידי ניו ג'רזי נטס תמורת 1.5 מיליון דולר ולאחר עונה אחת בקבוצה נקנה באותו הסכום על ידי בוסטון סלטיקס. בעונתו הראשונה בסלטיקס קלע 7.5 נקודות בממוצע למשחק וזכה עימה באליפות ה-NBA לאחר ניצחון בגמר על הלוס אנג'לס לייקרס. בעונתו השנייה בסלטיקס (2008/2009), שבר את שיא המועדון באחוזי קליעה מטווח שלוש הנקודות (44.4%) בעונה הסדירה. בפלייאוף קלע שיא קריירה של 31 נקודות נגד אורלנדו בחצי גמר המזרח, אך קבוצתו הפסידה בסדרה לאחר 7 משחקים.

את עונת 2009/2010, פתח בסלטיקס ולאחר 50 משחקים בהם קלע 7.2 נקודות ומסר 1.6 אסיסטים בממוצע הועבר יחד עם הנרי ווקר וג'יי.אר. גידנס לניו יורק ניקס, תמורת נייט רובינסון ומרכוס לנדרי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אדי האוס** |

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
**קנת' רוברט "קני" סירס** (באנגלית: **Kenneth Robert "Kenny" Sears**; ‏17 באוגוסט 1933 – 23 באפריל 2017) היה כדורסלן אמריקאי, אשר שיחק בליגת ה-NBA בין השנים 1955–1964. בעונות 1958 ו-1959 נבחר להשתתף במשחק האולסטאר של ה-NBA כשחקן ניו יורק ניקס, וממוצעיו הכוללים לאורך 9 עונותיו בליגה הם 13.9 נקודות, 7.8 ריבאונדים ו-1.6 אסיסטים למשחק. בשנת 1954 היה הכדורסלן הראשון אשר מופיע על שער השבועון ספורטס אילוסטרייטד.

קריירת מכללות
-------------

סירס נולד וגדל בעיר ווטסונוויל אשר בקליפורניה, ובין השנים 1951–1955 למד באוניברסיטת סנטה קלרה אשר בעיר סנטה קלרה. בעונתו הראשונה בקבוצת הכדורסל של האוניברסיטה קלע 7.0 נקודות למשחק, וסייע לקבוצה להעפיל לפיינל פור טורניר אליפות המכללות, לראשונה בתולדותיה. במשחק חצי הגמר הובסו ה"ברונקוס" בתוצאה 55–74 מול אוניברסיטת קנזס, אשר המשיכה לזכייה באליפות המכללות בהובלתו של קלייד לאבלט. בכל 3 העונות הבאות היה סירס הקלעי המוביל של קבוצתו עם ממוצע של 17.4 נקודות למשחק, ובשתיים מהן (1953 ו-1954) העפילו הברונקוס לשמינית גמר טורניר האליפות, תחת המאמן בוב פיריק. בעונות 1953 ו-1955 זכה בתואר שחקן העונה של מחוז החוף המערבי (WCC).

קריירה מקצועית
--------------

בדראפט ה-NBA‏ 1955 נבחר סירס על ידי ניו יורק ניקס בבחירה הרביעית, אחרי דיק ריקטס, מוריס סטוקס וג'ים לוסקוטוף. ב-6 העונות הבאות היה אחד השחקנים המובילים של הניקס, לצד הארי גלאטין, קארל בראון, וילי נאולס וריצ'י גארין, ולאורך התקופה רשם ממוצעים של 16.8 נקודות ו-9.6 ריבאונדים למשחק. בעונת 1958/1959 נבחר להשתתף במשחק האולסטאר של ה-NBA, בפעם השנייה ברציפות, לאחר שקלע שיא קריירה של 21.0 נקודות למשחק והוביל את כל שחקני הליגה באחוזי קליעה מהשדה (49.0%).

בעונת 1961/1962 עבר לשחק בקבוצת "סן פרנסיסקו סיינטס" מ"ליגת הכדורסל האמריקאית" (ABL), אשר פעלה במשך כשנה וחצי בטרם התפרקה.

לקראת עונת 1962/1963 חזר לשחק בניקס, אך כבר לאחר 23 משחקים הועבר לצד וילי נאולס בטרייד לסן פרנסיסקו ווריורס, בתמורה לטום גולה. עד סיום העונה העוקבת שימש כשחקן ספסל עבור הווריורס, וקלע 4.8 נקודות בממוצע למשחק. בפלייאוף 1964 הפסידה סן פרנסיסקו מול בוסטון סלטיקס בסדרת גמר הליגה (1–4), ומיד לאחר מכן פרש סירס ממשחק, בגיל 30.

ב-23 באפריל 2017 נפטר סירס בעיר מגוריו ווטסונוויל, בגיל 83.

קישורים חיצוניים
----------------

ויקישיתוף מדיה וקבצים בנושא **קני סירס** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* קני סירס, באתר "Find a Grave" (באנגלית)

הערות שוליים
------------

1. ↑  סטטיסטיקות הקריירה של סירס ב-NBA, באתר basketball-reference.com
2. ↑  קני סירס, 20 בדצמבר 1954, באתר ספורטס אילוסטרייטד, 12 בנובמבר 2001
3. ↑  סטטיסטיקות המכללות של סירס, באתר sports-reference.com
4. ↑  רשימת הנבחרים בדראפט 1955, באתר basketball-reference.com
5. ↑  ההודעה על פטירתו של סירס, באתר קבוצת אוניברסיטת סנטה קלרה, 24 באפריל 2017
**אפקט פול פרנקל** (באנגלית: **Poole–Frenkel effect**) הוא תופעה בפיזיקה של מצב מוצק, המאפשרת לחומר מבודד חשמלית להוליך חשמל. האפקט נקרא על שם יעקב פרנקל, אשר פרסם מאמר בנושא בשנת 1938, וכן על שם הוראס יואיט פול. האפקט ידוע גם כ"פליטת פול פרנקל".

אלקטרונים יכולים לנוע באיטיות דרך מבודד בדרך הבאה: האלקטרונים בדרך כלל לכודים במצב עצמי (כלומר, לכודים באטום מסוים ואינם חופשיים לנוע בגביש). לעיתים, שטפים מקריים של חום נותנים לאלקטרון מספיק אנרגיה לצאת מהמצב העצמי, ולהשתחרר לפס ההולכה. שם הוא חופשי לנוע לאורך הגביש, לזמן מאוד קצר, לפני שישקע פעם נוספת לתוך מצב עצמי אחר (באטום אחר). אפקט פול פרנקל מתאר איך בשדה חשמלי חזק, האלקטרון אינו צריך אנרגיית חום רבה על מנת להגיע לפס ההולכה, משום שהוא מקבל חלק מהאנרגיה מהשדה החשמלי.

כשמשקללים את התדירות שבה אלקטרונים מעוררים לפס ההולכה, ואת התנועה שלהם שם, הביטוי הכמותי לאפקט פול פרנקל הוא:

{\displaystyle J\propto E\exp \left({\frac {-q\left(\phi \_{B}-{\sqrt {qE/\pi \epsilon }}\ \right)}{k\_{B}T}}\right)}
כאשר

{\displaystyle \ J} הוא שטף זרם
\ E הוא השדה החשמלי המושרה
\ q הוא מטען האלקטרון
{\displaystyle \ \phi \_{B}} הוא מחסום המתח (כאשר השדה החשמלי המושרה אפסי) אשר אלקטרון חייב לעבור על מנת לנוע מאטום אחד למשנהו בתוך הגביש.
\ \epsilon  הוא המקדם הדיאלקטרי הדינמי
\ k\_{B} הוא קבוע בולצמן
*T* היא הטמפרטורה
**דניאל לסלי "דני" שייז** (באנגלית: **Daniel Leslie "Danny" Schayes**; נולד ב-10 במאי 1960) הוא כדורסלן עבר יהודי-אמריקאי, אשר שיחק בליגת ה-NBA בין השנים 1981–1999. ממוצעיו הכוללים לאורך 18 עונותיו בליגה הם 7.7 נקודות, 5.0 ריבאונדים ו-1.1 אסיסטים למשחק.

בנו של כדורסלן העבר דולף שייז, חבר היכל התהילה של הכדורסל.

נעורים וקריירת מכללות
---------------------

שייז נולד בסירקיוז שבמדינת ניו יורק, וגדל בג'יימסוויל הסמוכה. בין השנים 1977–1981 למד באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. לאחר 3 עונות סולידיות כשחקן ספסל, פרץ שייז בעונתו האחרונה כשחקן המוביל של סירקיוז, ורשם ממוצעים של 14.6 נקודות ו-8.4 ריבאונדים למשחק. בסיום אותה עונה נבחר לחמישיית העונה של מחוז Big East.

בקיץ 1977 השתתף במשחקי המכביה העשירית כשחקן נבחרת הכדורסל של ארצות הברית, וזכה עמה במדליית הזהב. בקבוצה שיתף פעולה עם אביו דולף, אשר שימש כמאמן הנבחרת האמריקאית, לצדו של וילי סימס. בקיץ 1981 חזר לשחק במשחקי המכביה האחת-עשרה, בה זכה במדליית זהב נוספת לצדם של סימס ודייוויד בלאט.

קריירת משחק
-----------

בדראפט ה-NBA‏ 1981 נבחר שייז בבחירה ה-13, על ידי יוטה ג'אז. לאורך העונה וחצי בהן שיחק ביוטה רשם ממוצעים של 9.6 נקודות, 6.6 ריבאונדים ו-2.4 אסיסטים למשחק, בטרם הועבר לדנוור נאגטס במטרה לפנות דקות משחק לרוקי המבטיח מארק איטון.

בכל 8 עונותיו עם הנאגטס השתתפה הקבוצה בפלייאוף ה-NBA, ובעונת 1984/1985 אף העפילה לגמר האזור המערבי, בו הפסידה מול האלופה שבדרך לוס אנג'לס לייקרס. בעונת 1987/1988 העמיד שיאי קריירה של 13.9 נקודות ו-8.2 ריבאונדים למשחק, ובפלייאוף 1988 המשיך להצטיין עם 16.4 נקודות ו-7.2 ריבאונדים למשחק. ב-4 בפברואר 1989 קלע שיא קריירה של 37 נקודות בניצחון קבוצתו מול יוטה ג'אז.

באוגוסט 1990 הועבר בטרייד למילווקי באקס, בתמורה לטרי מילס. מאז מעברו למילווקי ועד לסיום הקריירה בקיץ 1999 שימש בעיקר כשחקן ספסל, עבור הבאקס, הלייקרס, הסאנס, ההיט והמג'יק. בעת פרישתו, בגיל 40, היה השחקן השמיני הכי מבוגר בתולדות ה-NBA.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. 1 2  סטטיסטיקות הקריירה של שייז ב-NBA, באתר basketball-reference.com
2. ↑  דני שייז על אביו: "הוא היה דולף עד הרגע האחרון, באתר syracuse.com,‏ 10 בדצמבר 2015
3. ↑  סטטיסטיקות המכללות של שייז, באתר sports-reference.com
4. ↑  דני שייז, באתר maccabiusa.com
5. ↑  רשימת הנבחרים בדראפט 1981, באתר basketball-reference.com
6. ↑  סטטיסטיקות המשחק בין הנאגטס לג'אז, באתר basketball-reference.com
7. ↑  מילווקי מצרפת את מילס ובריקובסקי, באתר upi.com,‏ 1 באוגוסט 1990
8. ↑  דני שייז, באתר היכל התהילה של הכדורסל בסירקיוז
**משה יהודה סבירסקי** (14 ביולי 1882, שוויר, פלך וילנה, האימפריה הרוסית – 2 בפברואר 1965, תל אביב) היה תעשיין בתחום העץ, פעיל ציוני, פילנתרופ, איש ניהול, פרדסן, שופט בבית המשפט העברי העליון, סגן נשיא מועצת בנק קופת עם.

קורות חייו
----------

סבירסקי נולד בעיירה שוויר, לאמו שרה רבקה, ולאביו אליהו מאיר שעסק במסחר בדגנים ובעץ. בהיותו כבן שנתיים עברו הוריו להתגורר בשווינציאן, שם גדל ולמד אצל טובי המלמדים בעיר. מחנכו האחרון היה רב העיר, וחובב ציון, רבי פנחס רוזובסקי.

בגיל 15 נסע לווילנה, שם בנוסף ללימודי קודש, החל משתלם בלימודים כלליים. בגיל 17, כאשר נוסדה תנועת הנוער "התחיה", הצטרף לשורותיה. עם סיום לימודיו התקבל לעבודה כמנהל חשבונות במפעל לייצור מוצרי נחושת בווילנה, ומאוחר יותר מונה להיות מנהלו של המפעל.

בגיל 25 הצטרף לעסק המשפחתי למכירת עץ גולמי, פיתח אותו, עבר ממסחר לייצור והקים מנסרה על גדות הנהר נריס (וִיָאלִיָה). במקביל לפעילותו העסקית אשר הלכה והתפתחה, עסק גם בפעילות ציונית, ואף תרם בעירו כספים למוסדות תורה, תרבות, וחסד.

עם פרוץ מלחמת העולם הראשונה, היה בין מקימי "הוועד המרכזי היהודי" בווילנה, שדאג לנהל את צורכי הציבור היהודי בעיר. כשנכבשה העיר קיבל עצמו לחלק את כרטיסי הלחם לנצרכים היהודים, ואף טיפל בחלוקת הכרטיסים לאוכלוסייה הרוסית. הוא עמד בראש לשכת סעד שטיפלה בצורכי היהודים, ואשר זכתה להוקרה מצד השלטון הצבאי הגרמני, ובתמורה נענו באופן חיובי לבקשותיו של סבירסקי בנושאים הומינטריים להם נזקקו יהודי וילנה.

בגיל 23, נשא את צילה בת דן הלוי בדנס מווילנה ונולדו להם שישה ילדים.

לקריאה נוספת
------------

* **וילנה הציונית ועסקניה: ספר זכרונות ותעודות על פעולות חובבי ציון והציונים בווילנה משנת 1881 ועד 1924**, מלוקט, מעובד וכתוב בידי יצחק ברוידס, בהוצאת "הסתדרות עולי וילנה והגליל" תל אביב, 1939.

קישורים חיצוניים
----------------

* דוד תדהר (עורך), "משה סבירסקי", באנציקלופדיה לחלוצי הישוב ובוניו, כרך ה (1952), עמ' 2262

הערות שוליים
------------

1. ↑  בכל אזור שנכבש על ידי הגרמנים במלחמת העולם הראשונה, חולקו לאוכלוסייה הנכבשת כרטיסים אשר זיכו את מחזיקיהם במנת לחם יומית
אורית שחם-גובר
**אורית שחם-גובר** (נולדה ב-7 בדצמבר 1952) היא סופרת ואוצרת מוזיאונים היסטוריים. משמשת כאוצרת הראשית של אנו - מוזיאון העם היהודי בבית התפוצות.

ביוגרפיה
--------

אורית שחם-גובר היא בתו של הסופר והמחזאי נתן שחם, נכדתו של הסופר והמסאי אליעזר שטיינמן, ואחייניתו של הסופר והפובליציסט דוד שחם. נולדה בקיבוץ בית אלפא, בוגרת תואר ראשון בהיסטוריה כללית (אוניברסיטת תל אביב), תואר שני בחינוך במוזיאונים (אוניברסיטת ג'ורג' וושינגטון בוושינגטון די.סי.), ותואר שלישי במוזאולוגיה (אוניברסיטת חיפה). יצירתה הספרותית כוללת ארבעה רומנים, שלכולם נגיעה בזיכרון הישראלי, דרכי התהוותו והאופן שבו היחידים והחברה הישראלית בוחרים לשמר אותו. שחם-גובר הרצתה שנים רבות באוניברסיטת חיפה.

ספרים ותסריטים
--------------

* "איפה היית בשישה באוקטובר", רומן הנוגע במלחמת יום הכיפורים, ספריית פועלים, 2001
* "ובאתי על החתום", רומן מחיי הדור השני לשואה, הוצאת כתר, 2005
* "טיסת יום", סיפור אהבה ששורשיו בילדות בקיבוץ, הוצאת כתר, 2008
* "האחרת", סיפור בלשי פסיכולוגיסטי-ספרותי, בהוצאת כתר, 2013

כתיבה עיונית
------------

"חינוך במוזיאונים", עריכה, קובץ מאמרים בנושא מוזאולוגיה, הוצאת המועצה לשימור אתרים, 1994

"הגרסה שלנו" – תכנון בית הפלמ"ח ומוזיאון בגין כמרחבים מעצבי זיכרון, עבודת תזה לתואר PhD, אוניברסיטת חיפה.

מוזיאונים שאצרה
---------------

מוזיאון הפלמ"ח, מוזיאון הרצל, מוזיאון בגין, אתר מצדה, מוזיאון אסירי המחתרות בעכו, הבית השרוף ברובע היהודי בעיר העתיקה, חצר הקואופרציה במרחביה, ועוד. כיום משמשת כאוצרת הראשית של מוזיאון העם היהודי בבית התפוצות.

לקריאה נוספת
------------

**על המחברת ויצירתה**:

**על "איפה היית בשישה באוקטובר":**

* בלבן, אברהם. שוחטת פרות שחוטות. ידיעות אחרונות, המוסף לשבת - תרבות, ספרות, אמנות, ב' בחשוון תשס"ב, 19 באוקטובר 2001, עמ' 28.
* דרומי, אורי. נשות הנעדרים והמערכת. הארץ, מוסף ספרים, גל' 463 (כ"ה בטבת תשס"ב, 9 בינואר 2002), עמ' 1, 12.
* מלצר, יורם. אמנות המרחק והקרבה. מעריב, מוסף שבת - ספרות וספרים, י"ט באלול תשס"א, 7 בספטמבר 2001, עמ' 26.

**על "ובאתי על החתום":**

* הופמן, חיה. סודות במשפחה. ידיעות אחרונות, המוסף לשבת - ספרות, י"א באייר תשס"ה, 20 במאי 2005, עמ' 28–29.

קישורים חיצוניים
----------------

* פרק ראשון: "טיסת יום", באתר וואלה!‏, 20 באפריל 2008
* ובאתי על החתום באתר הוצאת "כתר"
* אריאנה מלמד, תהיי חזקה, אח"כ תישברי, באתר ynet, 2 בספטמבר 2001
* אורית שחם-גובר, ב"לקסיקון הספרות העברית החדשה"
* סרטונים אורית שחם-גובר, במיזם "סופרים קוראים" של מרכז הספר והספריות בישראל
* אורית שחם-גובר, ברשת החברתית פייסבוק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306962705171
* BnF: cb160245164 (data)
* ISNI: 0000 0000 6667 7760
* LCCN: no2002002937
* VIAF: 56272540
* WorldCat: lccn-no2002002937

 |
**ויקטור גולובטנקו** (ברומנית: **Victor Golovatenco**; נולד ב־28 באפריל 1984 בקישינב שבמולדובה) הוא כדורגלן עבר מולדובני ששיחק בעמדת המגן.

קריירת מועדונים
---------------

גולובטנקו החל את דרכו כשחקן בוגר במועדונים שריף טירספול וטירספול. בשנים 2007–2016 שיחק בשלושה מועדונים רוסיים: חימקי, קובאן קרסנודאר וסיביר נובוסיבירסק. לאחר מכן שיחק בבלץ, ואז, בשנת 2018, עבר למועדון זימברו קישינב, בו גם הודיע על פרישה מכדורגל.

קריירה בין־לאומית
-----------------

לגולובטנקו 79 הופעות במדי נבחרת מולדובה, מספר ההופעות השלישי הגבוה ביותר עבור הנבחרת. הוא שיחק במספר טורנירים בין–לאומיים, בהם: מוקדמות יורו 2008, מוקדמות יורו 2012, מוקדמות מונדיאל 2014, מוקדמות יורו 2016 ומוקדמות מונדיאל 2018.

שלושת שעריו של השחקן במדי הנבחרת הובקעו בשני משחקי ידידות ב־2009. השער הראשון הובקע ב־6 ביוני בניצחון 1–2 על גאורגיה. שני שערים נוספים הובקעו ב־12 באוגוסט בניצחון 1–4 על ארמניה.

קישורים חיצוניים
----------------

ויקישיתוף מדיה וקבצים בנושא **ויקטור גולובטנקו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Moldova - Record International Players". Rec.Sport.Soccer Statistics Foundation. נבדק ב-2008-12-09.
**כריסטיאן פרוכטל** (בגרמנית: **Christian Früchtl**; נולד ב-28 בינואר 2000 בבישופסמייס שבגרמניה) הוא כדורגלן גרמני המשחק בעמדת השוער בקבוצת אוסטריה וינה מהבונדסליגה האוסטרית.

קריירת מועדונים
---------------

פרוכטל גדל במחלקות הנוער של SV בישופסמייס, SpVgg גרון-וייס דגנדורף ובאיירן מינכן. בשנת 2017 החל לשחק בקבוצת המילואים של באיירן מינכן.

ב-7 באוגוסט 2020 הושאל פרוכטל למשך עונת 2020/2021 לנירנברג מהבונדסליגה השנייה. הוא שימש כשוער מחליף, ולא שיחק במשך כל תקופת ההשאלה.

לקראת עונת 2021/2022 חזר פרוכטל לבאיירן מינכן. ב-14 במאי 2022 ערך את הופעתו היחידה בקבוצה הראשונה של המועדון, בתיקו 2-2 נגד וולפסבורג במסגרת המחזור ה-34 בבונדסליגה.

ב-15 ביוני 2022 חתם פרוכטל באוסטריה וינה מהבונדסליגה האוסטרית. בעונתו הראשונה במועדון ערך 34 הופעות ליגה.

קריירה בינלאומית
----------------

פרוכטל היה חלק מסגל נבחרת גרמניה עד גיל 21 בטורניר אליפות אירופה עד גיל 21 בשנת 2023.

קישורים חיצוניים
----------------

ויקישיתוף מדיה וקבצים בנושא **כריסטיאן פרוכטל** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר ESPN

הערות שוליים
------------

1. ↑  Früchtl kommt von den Bayern באתר הרשמי של נירנברג, 7 באוגוסט 2020 (בגרמנית)
2. ↑  Bayern confirm departures of two goalkeepers באתר Bulinews, ‏ 15 ביוני 2022 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כריסטיאן פרוכטל"**.
**CONOP 8888** (מכונה גם: **Counter-Zombie Dominance**; בתרגום חופשי: **שליטה במאבק נגד זומבים**) הוא מסמך פעולה בן 31 עמודים שהוציא הפיקוד האסטרטגי של מחלקת ההגנה של ארצות הברית ב-30 באפריל 2011, ובו תוכנית מפורטת להתמודדות אפשרית נגד מתקפת זומבים.

היסטוריה
--------

המסמך נוצר בשנים 2009 ו-2010 על ידי קצינים זוטרים כחלק ממערך תכנון כוללני, והם בחרו להשתמש בזומבים כדוגמה בשל מספר סיבות:

* זומבים הם פיקטיביים, ועל כן הוסר הצורך לשימוש במידע מסווג או במידע הזקוק לעיבוד.
* בתרחיש הרגיש לא היו צריכות להיות מעורבות מדינות נוספות, שעלולות לעורר משברים פוליטיים.
* בחירה בתרחיש שכזה תעורר עניין אצל התלמידים לומדים את המסמך.

התוכנית פורסמה ב-30 באפריל 2011 בשרתים המסווגים של קהילת המודיעין האמריקאית, אך ב-13 במאי 2014 המסמך פורסם בעיתון "Foreign Policy" לאחר שהוגשה בקשה בשם חופש המידע.

גוף המסמך
---------

במסמך מופיעות המטרות שלשמן הוא נכתב: "משום שהזומבים יהוו איום על כל הלא-זומבים, התוכנית האסטרטגית תוכן כדי לשמור על חיי האדם ותבצע פעולות לסייע לכל אוכלוסייה אנושית, גם לאוכלוסיות ממדינות אויבות".

בין היתר נכתב במסמך: "צור תנאים לשמור על האנושות מפני הזומבים והגן עליהם... בעת הצורך בצע כל פעולה נדרשת כדי לבטל את האיום מצד הזומבים על חייו של האדם... סייע לרשויות האכיפה בשמירה על החוק והסדר וחידוש השירותים הבסיסיים במהלך התקפת זומבים ואחריה".

במסמך מפורטים שמונה סוגים של זומבים שעלולים להיווצר, והנחיות כיצד להתמודד איתם. בין הסוגים ישנם זומבים מהחלל, זומבים חמושים וגם זומבים צמחוניים, שאוכלים רק צמחים ולא מוחות של בני אדם.

רלוונטיות
---------

במסמך מופיעה תניית פטור המדגישה כי המסמך שפורסם הוא רציני, ואינו בדיחה.

עם זאת, פמלה קונז, דוברת הפיקוד האסטרטגי של ארצות הברית, הודיעה כי המסמך הוא כלי אימון המשמש לתרגילים פנימיים בהם מתאמנים הלומדים בתרחיש בדיוני, וכי לא מדובר בתוכנית פעולה ספיציפית עבור צבא ארצות הברית.

קישורים חיצוניים
----------------

* עותק לא מסווג של המסמך
* CONPLAN 8888-11

הערות שוליים
------------

1. ↑  Drezner, Daniel (20 ביוני 2014). "What's wrong with the Pentagon's plan to thwart the zombie apocalypse". *The Washington Post*. נבדק ב-30 באפריל 2017. `{{cite web}}`:  (עזרה)
2. ↑  Lubold, Gordon (13 במאי 2014). "Exclusive: The Pentagon Has a Plan to Stop the Zombie Apocalypse. Seriously". *Foreign Policy*. נבדק ב-30 באפריל 2017. `{{cite web}}`:  (עזרה)
3. ↑  David, Javier (14 במאי 2014). "The zombie apocalypse is nigh, and the Pentagon is ready: Report". CNBC. נבדק ב-30 באפריל 2017. `{{cite web}}`:  (עזרה)
4. ↑  Matyszczyk, Chris (5 במאי 2014). "The zombie apocalypse: How the Pentagon is ready". CNET. נבדק ב-30 באפריל 2017. `{{cite web}}`:  (עזרה)
5. ↑  Crawford, Jamie (16 במאי 2014). "Pentagon document lays out battle plan against zombies". CNN. נבדק ב-30 באפריל 2017. `{{cite web}}`:  (עזרה)
6. ↑  Counter-Zombie Dominance, CONPLAN 8888, The Black Vault, ‏2016-02-23 (ב־American English)
7. ↑  מסמך: כך נערכת ארה"ב למתקפת זומבים, באתר ynet, 16 במאי 2014
8. ↑  ВЕДОМОСТИ - Пентагон готовится к войне с зомби, web.archive.org, ‏2014-05-18
**וינסנט "ויני" ג'ונסון** (באנגלית: **Vincent "Vinnie" Johnson**; נולד ב-1 בספטמבר 1956) הוא כדורסלן עבר אמריקאי, אשר שיחק בליגת ה-NBA בין השנים 1979–1992. מוכר בכינויו **"The Microwave"** ("המיקרוגל"), אשר ניתן לו על ידי דני איינג' במהלך פלייאוף 1984, בשל יכולתו "להתחמם" במהירות ולקלוע כמות רבה של נקודות בזמן קצר. ממוצעיו הכוללים לאורך הקריירה הם 12.0 נקודות, 3.2 ריבאונדים ו-3.3 אסיסטים למשחק.

בשנת 1994 הופרשה גופייתו עם המספר "15" על ידי קבוצת דטרויט פיסטונס, במדיה זכה בשתי אליפויות NBA בעונות 1989 ו-1990.

קריירת מכללות
-------------

ג'ונסון נולד ברובע ברוקלין שבניו יורק, ובין השנים 1975–1977 למד ב"מכללה הקהילתית מקלנן" אשר בעיר וייקו, טקסס. בשנת 1977 עבר ללמוד באוניברסיטת ביילור הסמוכה, ובשתי עונותיו בקבוצת הכדורסל שלה רשם ממוצעים של 22.8 נקודות, 5.0 ריבאונדים ו-5.7 אסיסטים למשחק. בסיום עונתו האחרונה, 1978/1979, נבחר לחמישייה השנייה של העונה בליגת המכללות (Second-team All-American).

קריירת משחק
-----------

בדראפט ה-NBA‏ 1979 נלקח ג'ונסון בבחירה השביעית על ידי סיאטל סופרסוניקס, אלופת העונה הקודמת. את עונת הרוקי שלו סיימה סיאטל עם המאזן השני בטיבו באזור המערבי, והעפילה לגמר המערב, בו הפסידה מול לוס אנג'לס לייקרס (1–4).

במהלך עונת 1981/1982, לאחר כשנתיים וחצי בסיאטל, הועבר ג'ונסון בטרייד לדטרויט פיסטונס. לאורך תקופתו עם הפיסטונס שימש בעיקר כשחקן ספסל, כמחליפם של ג'ו דיומרס ואייזיאה תומאס בעמדות הקלע והרכז. בעונת 1986/1987 קלע 15.7 נקודות למשחק מהספסל, וסיים במקום השני בהצבעות לפרס השחקן השישי של העונה, אחרי הזוכה ריקי פירס. בפלייאוף 1988 סייע לפיסטונס להעפיל לגמר ה-NBA, לראשונה מזה 32 שנים, אך קבוצתו הפסידה מול הלייקרס בתוצאה 3–4.

בסדרת הגמר של פלייאוף 1989 שוב התמודדה דטרויט מול לוס אנג'לס לייקרס, ואף גברה עליה בתוצאה 4–0 בדרך לזכייתה הראשונה אי פעם באליפות ה-NBA. לאורך הפלייאוף שותף ג'ונסון בכל 17 משחקי קבוצתו כשחקן ספסל, והיה הקלעי השלישי הפיסטונס (אחרי תומאס ודיומרס) עם ממוצע של 14.1 נקודות למשחק. בעונה העוקבת העפילו הפיסטונס לגמר ה-NBA בפעם השלישית ברציפות, בו התמודדו מול פורטלנד טרייל בלייזרס. במשחק החמישי של סדרת הגמר, כאשר קבוצתו ביתרון 3–1, קלע ג'ונסון סל שדה כ-0.7 שניות לסיום המשחק, ובכך קבע את ניצחון דטרויט בתוצאה 92–90 וזכה עמה באליפות נוספת.

בסיום עונת 1990/1991 חתם ג'ונסון על חוזה בסן אנטוניו ספרס, ולאחר עונה אחת במדיה פרש ממשחק, בגיל 35.

קישורים חיצוניים
----------------

* 

* אתר האינטרנט הרשמי של ויני ג'ונסון

* פרופיל, באתר Basketball-Reference

* פרופיל, באתר Sports-Reference

* פרופיל, באתר ליגת ה-NBA

הערות שוליים
------------

1. 1 2 3  "המיקרוגל", באתר הפיסטונס, 5 בפברואר 2008
2. ↑  סטטיסטיקות הקריירה של ג'ונסון, באתר basketball-reference.com
3. ↑  ג'ונסון נבחר להיכל התהילה של ה-NJCAA, באתר wacotrib.com,‏ 30 בינואר 2015
4. ↑  ממוצעי המכללות של ג'ונסון, באתר sports-reference.com
5. ↑  רשימת הנבחרים בדראפט 1979, באתר basketball-reference.com
6. ↑  ג'ונסון נשלח בטרייד לדטרויט, באתר UPI,‏ 21 בנובמבר 1981
7. ↑  תוצאות ההצבעות לפרסי עונת 1986/1987, באתר basketball-reference.com
8. ↑  עונת 1988/1989 של הפיסטונס, באתר basketball-reference.com
9. ↑  ג'ונסון חותם על חוזה בסן אנטוניו, באתר UPI,‏ 12 בדצמבר 1991
בריכת משאלות בבזיליקת מריאזל, אוסטריה
**באר משאלות** הוא מונח מהפולקלור האירופי המתאר בארות מים שעל פי האמונה ממלאות משאלות המובעות בקול בסמוך אליהן. הרעיון שמשאלה תמומש הגיע מהתפיסה שהמים מאכלסים אלוהויות או שהונחו שם כמתנה מהאלים. סיבה אפשרית למקור האמונה היא שמים הם מקור חיים, ולעיתים קרובות היו משאב נדיר.

העמים הגרמאנים והקלטים ראו במעיינות ובבארות מקומות קדושים. לפעמים המקומות סומנו בפסלי עץ, אולי של האל הקשור לבריכה. עמים גרמאנים נודעו כשהם משליכים את השריון וכלי הנשק של אויבים מובסים לביצות ולבריכות מים אחרות כקורבנות לאלים שלהם. מים נתפשו כבעלי כוחות מרפא, ובארות הפכו פופולרות, כשאנשים רבים שתו מהן, רחצו בהן או פשוט הביעו כלפיהן משאלה. אנשים האמינו שישויות על טבעיות השומרות על הבאר או מתגוררות בבאר ימלאו את רצונם אם ישלמו מחיר. לאחר השמעת המשאלה, בדרך כלל נזרקו מטבעות לבאר. לפי האמונה, המשאלה תינתן על ידי השומר או המתגורר, בהתבסס על האופן שבו נחת המטבע בתחתית הבאר: אם המטבע נחת בראש למעלה, שומר הבאר היה ממלא את המשאלה, אך אם המטבע נחת עם זנב למעלה תזכה המשאלה להתעלמות. לכן היה אלמנט של מזל בזריקת מטבעות לבאר – מילוי המשאלה היה תלוי באופן בו הם נחתו.

במיתולוגיה הנורדית מסופר על הבאר של מימיר, הידועה גם בשם "באר החוכמה", שיכולה להעניק לאדם חוכמה אינסופית בתנאי שיקריב משהו יקר לו. אודין התבקש להקריב את עינו הימנית שהשליך לבאר כדי לקבל לא רק את חוכמת ראיית העתיד אלא את ההבנה מדוע הדברים חייבים להיות. מימיר הוא אל החוכמה הנורדי, והבאר שלו יושבת בשורשיו של יגדראסיל, עץ העולם השואב את מימיו מהבאר.

המסורת של באר משאלות נמשכת כיום בזריקת מטבעות לבריכות ולמזרקות. בנובמבר 2006 דיווח "הר הכסף" שתיירים זורקים קצת פחות מ-3 מיליון ליש"ט לשנה ל"בארות משאלות". במזרקת טרווי למשל, על פי ההערכות נגרפים מדי לילה מטבעות בשווי כשלושת אלפים אירו.

קישורים חיצוניים
----------------

ויקישיתוף מדיה וקבצים בנושא **באר משאלות** בוויקישיתוף

הערות שוליים
------------

1. ↑  "Wishing wells contain money mountain". *Reuters* (באנגלית). 2007-01-20. נבדק ב-2023-01-29.
2. ↑
**קילקני** (באנגלית: **Kilkenny**; באירית: **Cill Chainnigh**) היא עיר במחוז קילקני באירלנד. היא ממוקמת בדרום-מזרח אירלנד בפרובינציית לנסטר, על גדות נהר נורה.

העיר מהווה יעד תיירותי בולט באירלנד ומצויים בה מספר בניינים היסטוריים כגון טירת קילקני, טירות, כנסיות ומנזרים עתיקים. העיר גם ידועה בבתי המלאכה שלה, מוזיאונים ובאירועי החוצות והפסטיבלים הנחגגים בה. קילקני גם ידועה כמרכז בישול בירה החל מהמאה ה-17 ויש בה מספר מבשלות איריות מוכרות כגון קילקני וסמית'וויק.

אטימולוגיה
----------

השם קילקני הוא אינגלוז של השם האירי קיל קייני, שמשמעותו היא הכנסייה של קייני. קייני הוא הקדוש קייני המכונה גם הקדוש קנת' או הקדוש קני בשפות אחרות (אשר היה אחד משנים-עשר השליחים של אירלנד). בעיר קיימת כנסייה המוקדשת לקדוש קייני, שקיים תיעוד על קיומה בשם זה מהמאה ה-11. ייתכן והכנסייה היא הבסיס ליישוב באזור.

היסטוריה
--------

שורשיה של קילקני במאה ה-6 לספירה עם ייסודה בממלכה הקלטית אוסריי. בעקבות הפלישה הנורמנית לאירלנד נבנתה טירת קילקני במטרה להגן על אסמי התבואה בעיר במה שהפכה להיות עיר מסחר נורמנית. ויליאם מרשל, לורד לנסטר העניק לקליקני צ'רטר כעיירה ב-1207. ב-1609 ג'יימס הראשון, מלך אנגליה, העניק לעיר צ'רטר מלכותי המגדיר את קילקני כעיר. בעקבות המרד האירי של 1641, הקונפדרציה האירית, הידועה גם 'קונפדרציית קילקני', קבעה את בסיסה בעיר עד לכיבוש אירלנד על ידי אוליבר קרומוול ב-1649.

קישורים חיצוניים
----------------

ויקישיתוף מדיה וקבצים בנושא **קילקני** בוויקישיתוף
* 

* אתר האינטרנט הרשמי של קילקני
* קילקני, באתר אנציקלופדיה בריטניקה (באנגלית)


| הערים הגדולות של אירלנדאומדן רשמי מתאריך 24 באפריל 2016 |
| --- |
| 
1. ↑  IRELAND: Major Towns
 |
|  | דירוג | שם | פרובינציה | אוכלוסייה | דירוג | שם | פרובינציה | אוכלוסייה |  |
| דבליןדבליןקורקקורק |
| 1 | דבלין | לנסטר | 1,173,179 | 11 | קילקני | לנסטר | 26,512 | לימריקלימריקגולווייגולוויי |
| 2 | קורק | מנסטר | 208,669 | 12 | אניס | מנסטר | 25,276 |
| 3 | לימריק | מנסטר | 94,192 | 13 | קרלו | לנסטר | 24,272 |
| 4 | גולוויי | קונכט | 79,934 | 14 | טרלי | מנסטר | 23,691 |
| 5 | ווטרפורד | מנסטר | 53,504 | 15 | ניוברידג' | לנסטר | 22,742 |
| 6 | דרוהדה | לנסטר | 40,956 | 16 | פורט ליש | לנסטר | 22,050 |
| 7 | סוורדס | לנסטר | 39,248 | 17 | בלבריגן | לנסטר | 21,722 |
| 8 | דאנדוק | לנסטר | 39,004 | 18 | נייס | לנסטר | 21,393 |
| 9 | בריי | לנסטר | 32,600 | 19 | את'לון | לנסטר | 21,349 |
| 10 | נאבן | לנסטר | 30,173 | 20 | מולינגר | לנסטר | 20,928 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564780705171
* BnF: cb12049048f (data)
* GND: 4265639-4
* ISNI: 0000 0000 9642 2021
* MusicBrainz: efc94827-b2fe-4926-b962-cac8e2efb409
* SUDOC: 02870973X
* VIAF: 134813710
* WorldCat: lccn-n83053207

 |
בהנדסת אווירונאוטיקה, נקודת **הלחץ הדינמי המקסימלי**, הנקראת גם **maximum Q** או **max Q**, היא נקודת הגובה שבה העומס האווירודינמי על כלי רכב חללי בטיסה אטמוספירית הוא מקסימלי. זהו פקטור חשוב בתכנון המבני והמשימתי של רקטות, טילים, וכלי רכב חלליים אחרים שמטיילים דרך האטמוספירה.

לחץ דינמי, q, מוגדר מתמטית כ:

{\displaystyle q={\tfrac {1}{2}}\,\rho \,v^{2}}

כאשר \rho היא צפיפות האוויר המקומית, ו־v היא המהירות של כלי הרכב. עבור משימת שיגור טיפוסית מהקרקע אל החלל, הלחץ הדינמי הוא:

* אפס, בנקודת השיגור, כאשר צפיפות האוויר היא גבוהה, אבל מהירות הרכב היא {\displaystyle v=0}.
* אפס מחוץ לאטמוספירה, כאשר המהירות v היא גבוהה, אבל צפיפות האוויר היא {\displaystyle \rho =0}.
* תמיד לא שלילי.

לפיכך, על פי משפט רול, יש תמיד נקודה שבה הלחץ הדינמי הוא במקסימום. הנקודה בה זה קורה נקראת max Q.

במילים אחרות, בגובה מתחת ל־max Q, ההשפעה של תאוצת כלי הרכב מתגברת על הירידה בצפיפות האוויר כך שנוצר יותר לחץ דינמי (אנרגיה קינטית מתנגדת) הפועל על כלי הרכב. בגובה מעל max Q, ההפך הוא הנכון. הלחץ הדינמי שפועל נגד כלי הרכב יורד כשצפיפות האוויר יורדת, ובסופו של דבר מגיע ל־0 כאשר צפיפות האוויר הופכת לאפס.

לדוגמה, במהלך שיגור של מעבורת חלל ה־max Q מתרחש בגובה של בערך 11 קילומטר (35,000 רגל).

במהלך משימת אפולו טיפוסית, ה־max Q מתרחש בגובה של בין 13 ל־14 קילומטר (43,000-46,000 רגל).

נקודת ה־max Q היא נקודת מפתח במהלך שיגור רקטה, שכן זו הנקודה בה השילדה חווה עומס מכני מקסימלי.

ראו גם
------

* לחץ דינמי
* לחץ
**פראקסיס** (מיוונית **Πράξις**) הוא מונח פילוסופי מתחום תורת ההכרה, שמשמעותו מתבססת על הכרה בשני מושגים: 

* **המציאות הסובבת את האדם:** מכלול החוויות הקורות את האדם, והחוקיות על פיה הן מתרחשות. לדוגמה: בכל פעם ששותלים זרעים של חיטה, צומחת חיטה. מציאות זו מכילה את הטבע, את בני האדם, המכשירים העומדים לרשותם, האומנות, המנהגים, הנורמות, החוקים והמוסדות הקיימים.
* **התפיסה של האדם (קוגניציה):** היכולת של האדם לקלוט, לנתח, ולהבין את המציאות שסביבו, הן ברמה המודעת והן בבלתי מודעת.

הפראקסיס הוא המציאות הסובבת את האדם, כפי שהיא נתפסת על ידו, כלומר: המפגש בין האובייקטיבי לסובייקטיבי. 

לכל חברה (או תת-חברה) אנושית פראקסיס משלה, שכן היא מובחנת על ידי מציאות משותפת לכל הפרטים בה. ניתן לדבר על פראקסיס מערבי, פראקסיס של ימי-ביניים, וכדומה. כמו כן, לכל עיסוק אנושי פראקסיס משלו אותו הוא מעצב: פראקסיס דתי, פראקסיס של פועל-פס-ייצור וכך הלאה.

פראקסיס הוא התהליך באמצעותו החשיבה האנושית והתאוריה או מה שנלמד באמצעותה הופך לחלק בלתי נפרד מההתנסות דרך מעגל של פעולה-רפלקציה-פעולה. במקום רעיונות המתפתחים לכדי תאוריות ברמה האינטלקטואלית ובשיח בין אינטלקטואלים, הרעיונות נבחנים ומתנסים בהם בעולם הממשי כשהם מלווים בתהליך של התעמקות רפלקטיבית והערכה מחדש של משמעותם. בדרך זו מושגים מופשטים מקושרים למציאות המשתנה, משפיעים עליה ומושפעים ממנה.

שימושים במושג
-------------

במושג פראקסיס נעשה שימוש בהקשרים שונים מעבר להיותו מושג בפילוסופיה ובתורת ההכרה. כך למשל, בתחום הפוליטי, הפראקסיס הוא מושג מרכזי במרקסיזם. על פי גישתו של מרקס, את ערכה של הפילוסופיה צריך לבחון על פי מידת היותה מנחה לפעולה.

למושג פראקסיס שימוש עכשווי גם בהקשר האסטרטגי והארגוני. כל ארגון צריך לבצע תהליכי חשיבה כדי ללמוד מהתנסות, ובכך לבחון את רלוונטיות האסטרטגיה הארגונית אל מול שינויים בסיסיים במציאות. על פי גישה זו אין להתייחס אל אסטרטגיה, אופרציה וטקטיקה כיישויות נפרדות שמתקיימים ביניהם יחסים ליניאריים אלא כמערכת יחסים מעגלית שבה כל רמה מעשירה את ההבנות של הרמות האחרות. דרך הפראקסיס גדלה הסבירות שהארגון לא יקלע להפתעה בסיסית וישיג רמה גבוהה יותר של אפקטיביות לסביבת הפעולה שלו.

קישורים חיצוניים
----------------

* על מושג הפראקסיס ב-Psychology Wiki (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00574868

 |
**קארל אוגוסט בראון הבן** (באנגלית: **.Carl August Braun Jr**;‏ 25 בספטמבר 1927 – 10 בפברואר 2010) היה כדורסלן ומאמן כדורסל אמריקאי, אשר שיחק בליגות ה-BAA וה-NBA בין השנים 1947–1962, ואימן במקביל בשנים 1959–1961. לאורך קריירת ה-NBA זכה באליפות אחת (בעונת 1961/1962), השתתף 5 פעמים במשחק האולסטאר, ורשם ממוצעים כוללים של 13.5 נקודות, 3.4 ריבאונדים ו-3.7 אסיסטים למשחק.

בספטמבר 2019 הוצג בהיכל התהילה של הכדורסל.

ביוגרפיה
--------

בראון נולד ברובע ברוקלין שבעיר ניו יורק, ובנערותו עבר עם משפחתו לגארדן סיטי שבלונג איילנד. בין השנים 1945–1947 למד באוניברסיטת קולגייט.

### ניו יורק ניקס

לאחר שלא נבחר בדראפט ה-BAA‏ 1947 חתם בראון על חוזה בקבוצת ניו יורק ניקס, לקראת עונתה השנייה בליגת ה-BAA (שהפכה בהמשך לליגת ה-NBA). במשחקו העשירי בקריירה שבר את שיא הליגה לנקודות במשחק בודד, כשקלע 47 נקודות בניצחון קבוצתו על פרובידנס סטימרולרס. מלבד עונות 1951 ו-1952, בהן שירת בצבא ארצות הברית, המשיך בראון לשחק עבור הניקס עד סיום עונת 1960/1961, כאשר בשתי עונותיו האחרונות הוא שימש במקביל גם כמאמן הקבוצה. בכל אחת מ-7 עונותיו הראשונות בניו יורק הוביל את קלעי הקבוצה, עם ממוצע של כ-14.8 נקודות למשחק, ובעת עזיבתו בשנת 1961 היה הקלע המוביל בתולדות המועדון עם 10,449 נקודות בסך הכול. ב-8 מתוך 12 עונותיו עם הניקס העפילה הקבוצה לשלב הפלייאוף, ובעונת 1952/1953 אף הגיעה לגמר הליגה, בו הפסידה למיניאפוליס לייקרס בתוצאה 1–4.

### בוסטון סלטיקס

בעונת 1961/1962, שהייתה האחרונה בקריירה שלו, שיחק בראון בבוסטון סלטיקס. באותה עונה זכה עם הסלטיקס באליפות היחידה שלו, והרביעית ברציפות של הקבוצה. בעת פרישתו ממשחק מוקם בראון במקום העשירי ברשימת הקלעים המובילים בתולדות ה-NBA, עם 10,625 נקודות.

### לאחר הפרישה

לאחר פרישתו ממשחק עבד בראון כברוקר בבורסה לניירות ערך בניו יורק, ובשנות ה-70 עבר להתגורר בפלורידה. ב-10 בפברואר 2010 נפטר בראון, בגיל 82, שבוע בדיוק לאחר פטירתו של חברו לקבוצה בניו יורק ניקס, דיק מקגווייר. נשיא הניקס דוני וולש ספד לו: "קארל בראון היה ה"סופרסטאר" הראשון של ניו יורק ניקס, ואבן פינה בהצלחת הקבוצה בשנותיה הראשונות. הייתה לנו, תושבי ניו יורק, הזכות לצפות בו משחק כדורסל".

קישורים חיצוניים
----------------

ויקישיתוף מדיה וקבצים בנושא **קארל בראון** בוויקישיתוף

* פרופיל, באתר Basketball-Reference
* פרופיל, באתר היכל התהילה של הכדורסל
* פרופיל, באתר ליגת ה-NBA
* קארל בראון, באתר "Find a Grave" (באנגלית)

הערות שוליים
------------

1. 1 2  סטטיסטיקות הקריירה של בראון, באתר basketball-reference.com
2. ↑  ההכרזה על מחזור היכל התהילה 2019, באתר הרשמי, 6 באפריל 2019
3. 1 2  ההודעה על פטירתו של בראון, באתר הניו יורק טיימס, 10 בפברואר 2010
4. ↑  סטטיסטיקות המשחק בין הניקס לסטימרולרס, באתר basketball-reference.com
5. ↑  הקלעים המובילים בתולדות הניקס, נכון ל-1961, באתר basketball-reference.com
6. ↑  הקלעים המובילים בתולדות ה-NBA, נכון ל-1962, באתר basketball-reference.com
7. ↑  ההודעה על פטירתו של בראון, באתר USA Today,‏ 10 בפברואר 2010
**טרנס רנצ'ר** (באנגלית: **Terrence Lamont Rencher**; נולד ב-19 בפברואר 1973) הוא כדורסלן עבר אמריקאי ששיחק כרכז (גובהו 1.90 מ'), כיום עוזר מאמן באוניברסיטת ניו מקסיקו.

קריירת מכללות, NBA ו-CBA
------------------------

לאחר קריירת תיכונים טובה בתיכון סיינט ריימונד לבנים שברובע הברונקס שבסופה נבחר למר כדורסל של מדינת ניו יורק לשנת 1991, שיחק רנצ'ר בין 1991 ל-1995 באוניברסיטת טקסס באוסטין, במדיה זכה בתואר "הפרשמן המצטיין של המחוז הדרום-מערבי" לשנת 1992 ופעמיים נבחר לנבחרת המחוז הדרום-מערבי של ליגת המכללות (1992, 1995). את קריירת המכללות סיים עם 2,306 נקודות כשחקן האוניברסיטה (מה שהפך אותו לשיאן הנקודות של המוסד ושל המחוז הדרום-מערבי בכל הזמנים) ו-440 אסיסטים. הוא נבחר בדראפט ה-NBA לשנת 1995 כבחירה ה-32 בסיבוב השני על ידי וושינגטון בולטס, לאחר מכן הועבר בטרייד למיאמי היט מבלי ששיחק בבולטס, באמצע עונת הבכורה שלו ב-NBA הועבר בטרייד לפיניקס סאנס. בעונת 1996/1997 שיחק בליגת ה-CBA בקבוצות גרנד ראפידס הופס ופלורידה ביץ' דוגס.

אירופה
------

ב-1997 הביא ארז אדלשטיין את רנצ'ר לבני הרצליה. הרצליה הייתה התחנה הראשונה שלו באירופה, במשך שנתיים רנצ'ר היה מהזרים הבולטים בליגה 17.8 נקודות ו-4.9 אסיסטים בעונה הראשונה, 19.5 נקודות בשנייה. עם זאת, במהלך העונה השנייה רנצ'ר שבת "שביתה איטלקית" למספר משחקים ולבסוף הוא עזב את הקבוצה לפני הפלייאוף ב-1998 בגלל בעיות כלכליות של המועדון.

בקיץ 1999 חתם רנצ'ר על חוזה של 230 אלף דולר בקאנטו מאיטליה. הוא שיחק בהמשך בק.ק ספליט מקרואטיה (12.2 נקודות בסופרוליג), שנתיים בטלקום בון ושנה בקלן הגרמניות. ב-2004/2005 חתם ברג'יו קלבריה מהליגה האיטלקית, אך שוחרר בדצמבר וירד לרימיני מהליגה השנייה באיטליה (14.3 נקודות, 2.3 אסיסטים). ב-4 בספטמבר 2005, בגיל 32, כשהקריירה שלו בנסיגה, חזר רנצ'ר להרצליה וחתם לעונה אחת בבני השרון של יעקב ג'ינו, במהלך 2006 גילה רנצ'ר בעיות התנהגות שלוו בעבירות טכניות ובלתי-ספורטיביות רבות, עימות פיזי עם איתי לב מעירוני רמת גן בזמן משחק, קללות כלפי השופט משה ביטון ששרק לו לעבירה בעת משחק נגד מכבי תל אביב והתדרדרות ביחסיו עם מאמנו, שלבסוף הובילו לשחרורו מהקבוצה (שבעונת 2005/2006 החליפה מספר זרים). בעונת 2006/2007 עבר לשחק באפולון פטרס מליגת העל היוונית, בסיום העונה הודיע על פרישה ממשחק פעיל.

קריירת אימון
------------

לאחר פרישתו מכדורסל לאחר העונה ביוון עבר לאימון תיכון אמריקאי בעונת 2007/2008. לאחר מכן החל בקריירה של עוזר אקדמי לשחקנים ועוזר מאמן באוניברסיטאות שונות בארצות הברית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  טרנס רנצ'ר באתר Daily Texan
**ג'ואל קרייג אילו** (באנגלית: **Joel Craig Ehlo**; נולד ב-11 באוגוסט 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1997. ממוצעיו הכוללים לאורך 14 עונותיו בליגה הם 8.6 נקודות, 3.6 אסיסטים ו-2.8 ריבאונדים למשחק.

קריירת מכללות
-------------

אילו נולד וגדל בעיר לאבק שבטקסס. בשנת 1979 החל ללמוד ב"מכללת אודסה" אשר בעיר אודסה, טקסס, ולאחר שנתיים עבר לאוניברסיטת המדינה של וושינגטון ("וושינגטון סטייט"). בעונת 1982/1983 העפיל עם קבוצת הכדורסל של האוניברסיטה לסיבוב השני של טורניר אליפות המכללות, בפעם השנייה בתולדות המועדון ולראשונה מזה 42 שנים. במשחק הסיבוב השני הפסידה וושינגטון סטייט מול אוניברסיטת וירג'יניה, בה שיחקו רלף סמפסון וריק קרלייל, בתוצאה 49–54. לאורך אותה עונה, אשר הייתה האחרונה שלו בליגת המכללות, רשם אילו ממוצעים של 12.0 נקודות ו-4.5 אסיסטים למשחק.

קריירת משחק
-----------

בדראפט ה-NBA‏ 1983 נבחר אילו בבחירה ה-48 על ידי יוסטון רוקטס, אשר צירפו באותו הדראפט גם את סמפסון (בחירה ראשונה) ואת רודני מקריי (בחירה שלישית). בעונת 1985/1986 העפיל עם הרוקטס לגמר ה-NBA, בו הפסידו מול בוסטון סלטיקס בתוצאה 2–4. במשך 3 עונותיו בקבוצה מיעט אילו לשחק, ותרם 2.4 נקודות בממוצע למשחק בלבד.

בקיץ 1986 חתם על חוזה בקליבלנד קאבלירס, במדיה שיחק ב-7 העונות הבאות. בעונת 1988/1989 סייע לקבוצה לרשום את המאזן הטוב בתולדותיה, 57–25, אשר הציב אותה במקום השלישי באזור המזרחי. בסדרת הסיבוב הראשון בפלייאוף החזיקה קליבלנד ביתרון ביתיות מול המדורגת שישית שיקגו בולס, אך הודחה על ידה בתוצאה 2–3. אחד מהרגעים הזכורים ביותר מהקריירה של אילו התרחש במהלך אותה סדרה; בשניות הסיום של המשחק החמישי והמכריע, כאשר הקאבלירס היו ביתרון 100–99, השתחרר שחקן הבולס מייקל ג'ורדן משמירתו של אילו, וקלע מולו זריקת שדה מאזור קו העונשין אשר העניקה לבולס את הניצחון במשחק ובסדרה. מיד לאחר קליעתו של ג'ורדן, אשר זכתה לכינוי האיקוני "הזריקה" (The Shot), נשכב אילו על הפרקט בתסכול. את אותו משחק סיים אילו כקלעי המוביל של קבוצתו, עם 24 נקודות. בין העונות 1990–1993 שימש אילו כשחקן חמישייה קבוע בקליבלנד, ורשם ממוצעים של 11.9 נקודות, 5.0 ריבאונדים ו-4.0 אסיסטים למשחק. בעונת 1991/1992 הודחו הקאבלירס על ידי הבולס בגמר האזור המזרחי (2–4), ובעונה העוקבת הודחו על ידם בחצי גמר המזרח (0–4), בפעם הרביעית ב-5 העונות האחרונות. בתקופתו בקליבלנד השתתף אילו פעמיים בתחרות השלשות, בשנים 1990 ו-1992.

בין השנים 1993–1996 שיחק באטלנטה הוקס, אליה עבר יחד עם מאמנו בקליבלנד לני וילקינס, ובעונות 1994 ו-1996 העפיל עם הקבוצה לחצי גמר האזור המזרחי. בעונת 1996/1997 עבר לשחק בסיאטל סופרסוניקס, ובקיץ 1997 פרש ממשחק, בגיל 35.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של הודג'ס ב-NBA, באתר basketball-reference.com
2. ↑  סטטיסטיקות המכללות של אילו, באתר sports-reference.com
3. ↑  רשימת הנבחרים בדראפט 1983, באתר basketball-reference.com
4. ↑  היום לפני 30 שנה: ג'ורדן קולע את "הזריקה", באתר cleveland.com,‏ 8 במאי 2019
5. ↑  סטטיסטיקות המשחק בין שיקגו לקליבלנד, באתר basketball-reference.com